|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΔΗΜΟΣ ΚΟΡΙΝΘΙΩΝ | Κόρινθος, 10-9-2020  Αρ. Πρωτ. 26876 |

Ο ΔΗΜΑΡΧΟΣ ΚΟΡΙΝΘΙΩΝ

ΒΑΣΙΛΕΙΟΣ ΝΑΝΟΠΟΥΛΟΣ

Διακηρύττει ότι

Εκτίθεται σε συνοπτικό διαγωνισμό, με σφραγισμένες προσφορές και κριτήριο κατακύρωσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, την ανάθεση εκτέλεσης της σύμβασης «Συμβουλευτικές υπηρεσίες για την υλοποίηση της πράξης Ανοικτό Κέντρο Εμπορίου Δήμου Κορινθίων», CPV : 79410000-1 , προϋπολογισμού 40.000,00 € (με ΦΠΑ 24 %).

Οι ισχύουσες διατάξεις νόμων και αποφάσεων, όπως αυτές ισχύουν αναλυτικά αναφέρονται στην αριθμ. 26866/2020 Αναλυτική διακήρυξη Δημάρχου Κορινθίων. Ενδεικτικά αναφέρουμε: -Ν. 3852/10 (ΦΕΚ 87 Α'), -Ν. 4013/2011 (ΦΕΚ 204/Α'), -Ν.4412/2016 (Φ.Ε.Κ. Α' 147), -Ν.4497/2017

Η σύμβαση αποτελεί το υποέργο Νο 3 με τίτλο «Συμβουλευτικές υπηρεσίες για την υλοποίηση της Πράξης Ανοικτό Κέντρο Εμπορίου Κορινθίων για τον Δικαιούχο» της Πράξης με τίτλο «Ανοικτό Κέντρο Εμπορίου Κορινθίων» η οποία έχει ενταχθεί στο Επιχειρησιακό Πρόγραμμα «ΑΝ.Ε.Κ. 2014 -2020» με την αρ. πρωτ. 4322/1484/Α3/28-6-2019 Απόφαση Ένταξης, όπως τροποποιήθηκε με την αριθμ. 6014/Β1/1234/15-10-2019 Απόφαση και έχει λάβει κωδικό ΟΠΣ 5037900 .

## Η σύμβαση συγχρηματοδοτείται από την Ευρωπαϊκή Ένωση (Ταμείο ΕΤΠΑ) και από εθνικούς πόρους μέσω του ΠΔΕ (αριθ. ενάριθ. έργου 2019ΣΕ11910047).

Η δαπάνη για την σύμβαση βαρύνει την με Κ.Α. εξόδου: 64/6117.0002 σχετική πίστωση του προϋπολογισμού του Δήμου Κορινθίων ως ακολούθως:

για το οικονομικό έτος 2020 με το ποσό των 15.000,00 €

για το οικονομικό έτος 2021 με το ποσό των 15.000,00 € &

για το οικονομικό έτος 2022 με το ποσό των 10.000,00 €

Η ελάχιστη προθεσμία παραλαβής προσφορών ανέρχεται σε δέκα (10) ημέρες από την ημερομηνία δημοσίευσης της διακήρυξης στο ΚΗΜΔΗΣ, σύμφωνα με τα άρθρα 66, 117, 120 και 121 (παρ. 1γ) του Ν. 4412/2016.

Ο διαγωνισμός θα διενεργηθεί στα γραφεία του Δήμου Κορινθίων, οδός Κολιάτσου 32 Κόρινθος, την Τρίτη, 22-9-2020, ώρα 10:00 (ημερομηνία και χρόνος διενέργειας του διαγωνισμού & έναρξη αποσφράγισης προσφορών), ενώπιον της αρμόδιας Επιτροπής Διαγωνισμού.

Η καταληκτική ημερομηνία παραλαβής των προσφορών είναι η 22/9/2020 και ώρα 10:00.

Οι προσφορές μπορούν να υποβληθούν και με courier ή ταχυδρομείο, αλλά πρέπει να έχουν φτάσει στο πρωτόκολλο της υπηρεσίας έως την ανωτέρω ημέρα και ώρα.

Μετά τη λήξη της παραλαβής προσφορών θα ξεκινήσει η διαδικασία αποσφράγισης, ενώπιον της Επιτροπής Διαγωνισμού.

Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

* Όσον αφορά στην καταλληλότητα για την άσκηση της επαγγελματικής δραστηριότητας, απαιτείται οι οικονομικοί φορείς να ασκούν δραστηριότητα συναφή με το αντικείμενο της σύμβασης.
* Όσον αφορά στην οικονομική και χρηματοοικονομική επάρκεια, οι οικονομικοί φορείς απαιτείται να διαθέτουν μέσο γενικό ετήσιο κύκλο εργασιών για την τελευταία τριετία (2019, 2018, 2017) ίσο ή μεγαλύτερο από το διπλάσιο της αξίας της παρούσας σύμβασης (δηλαδή ίσο ή μεγαλύτερο από 65.000,00€).

Σε περίπτωση που ο υποψήφιος Ανάδοχος δραστηριοποιείται για χρονικό διάστημα μικρότερο των τριών διαχειριστικών χρήσεων, τότε ο μέσος γενικός ετήσιος κύκλος εργασιών του, για όσες διαχειριστικές χρήσεις δραστηριοποιείται, θα πρέπει να είναι ίσος ή μεγαλύτερος από το διπλάσιο της αξίας της παρούσας σύμβασης (δηλαδή ίσο ή μεγαλύτερο από 65.000,00€).

* Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν τους αναγκαίους ανθρώπινους και τεχνικούς πόρους και την εμπειρία για να εκτελέσουν τη παρούσα σύμβαση και ειδικότερα:

α) κατά τη διάρκεια της τελευταίας τριετίας, να έχουν εκτελέσει τουλάχιστον τρεις (3) συμβάσεις παροχής συμβουλευτικών υπηρεσιών, τεχνικής υποστήριξης Δήμων σε έργα ανάπτυξης (εθνικά ή/και συγχρηματοδοτούμενα) [ο προϋπολογισμός τουλάχιστον μίας εξ αυτών των συμβάσεων να είναι ίσος ή μεγαλύτερος της δημοπρατούμενης σύμβασης]

β) η προτεινόμενη ομάδα έργου να απαρτίζεται από επαρκή σε αριθμό άτομα, με κατ΄ ελάχιστο τα κάτωθι προσόντα και εμπειρία:

Υπεύθυνος Έργου: Διπλωματούχος Μηχανικός, με τουλάχιστον 10 ετών γενική εμπειρία αλλά και εμπειρία στη διαχείριση έργων που χρηματοδοτούνται από Εθνικούς και Ευρωπαϊκούς πόρους

Υπεύθυνος Διασφάλισης Ποιότητας: Διπλωματούχος Μηχανικός ή απόφοιτος σχολής θετικών επιστημών με τουλάχιστον 10 ετών γενική εμπειρία στη διαχείριση Ποιότητας

Στελέχη Ομάδας Έργου:

-Ένα (1) κάτοχο πανεπιστημιακού τίτλου σπουδών στη Διοίκηση Επιχειρήσεων, 5ετούς τουλάχιστον εμπειρίας

-Ένα (1) διπλωματούχο Χωροτάκτη – Πολεοδόμο Μηχανικό, 5ετούς τουλάχιστον εμπειρίας

-Ένα (1) διπλωματούχο Αρχιτέκτων Μηχανικό, 5ετούς τουλάχιστον εμπειρίας στον αρχιτεκτονικό και αστικό σχεδιασμό και εμπειρία στον σχεδιασμό δημόσιων έργων.

-Ένα (1) κάτοχο πανεπιστημιακού ή μεταπτυχιακού τίτλου σπουδών στα πληροφοριακά συστήματα, 5ετούς τουλάχιστον εμπειρίας

Σε περίπτωση ένωσης προσώπων / κοινοπραξία, οι ανωτέρω απαιτήσεις τεχνικής και επαγγελματικής ικανότητας θα πρέπει να καλύπτονται αθροιστικά από τα μέλη της ένωσης.

* Επίσης οικονομικοί φορείς για την παρούσα διαδικασία σύναψης σύμβασης απαιτείται να διαθέτουν Σύστημα Διαχείρισης Ποιότητας ISO 9001:20015 ή ισοδύναμο αυτού, με πεδίο εφαρμογής τη Παροχή συμβουλευτικών υπηρεσιών σε φορείς του δημοσίου τομέα, σχεδιασμό, διαχείριση και υλοποίηση έργων χρηματοδοτούμενων από εθνικούς ή/και ευρωπαϊκούς πόρους.

Για την συμμετοχή στον διαγωνισμό δεν απαιτείται η κατάθεση από τους συμμετέχοντες οικονομικούς φορείς εγγυητικής επιστολής συμμετοχής.

Η διάρκεια της σύμβασης ορίζεται από την υπογραφή της και μέχρι τη λήξη της πράξης «Ανοικτό Κέντρο Εμπορίου Κορινθίων», που σύμφωνα με την Απόφαση Ένταξης είναι η 31/05/2022 με τις πιθανές παρατάσεις έως την ολοκλήρωση της πράξης.

Πληροφορίες παρέχονται κατά τις εργάσιμες ημέρες και ώρες από τη Δ/νση Τεχνικών Υπηρεσιών και Πολεοδομίας του Δήμου Κορινθίων, Δ/νση: Δημοκρατίας 1, Κόρινθος, ΤΚ 20131, αρμόδιος υπάλληλος: Αλεξάνδρα Αρτοποιάδου, τηλ. 27413-62804 Fax. 27413- 62830, e-mail: a.artopoiadou@korinthos.gr

Η παρούσα Διακήρυξη καταχωρείται στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ).

Η προκήρυξη (περίληψη της παρούσας Διακήρυξης) όπως προβλέπεται στην περίπτωση 16 της παραγράφου 4 του άρθρου 2 του Ν. 3861/2010, αναρτάται στο διαδίκτυο, στον ιστότοπο <http://et.diavgeia.gov.gr/> (ΠΡΟΓΡΑΜΜΑ ΔΙΑΥΓΕΙΑ) και δημοσιεύεται σε μία ημερήσια ή εβδομαδιαία εφημερίδα. Η Διακήρυξη καταχωρείται επίσης στο διαδίκτυο, στην ιστοσελίδα του Δήμου Κορινθίων, στη διεύθυνση (URL) : [www.korinthos.gr](http://www.korinthos.gr) .

Τα σχετικά αιτήματα παροχής διευκρινίσεων υποβάλλονται εγγράφως, το αργότερο πέντε (5) ημέρες πριν την καταληκτική ημερομηνία υποβολής προσφορών και απαντώνται εγγράφως. Αιτήματα παροχής διευκρινήσεων που υποβάλλονται με άλλο τρόπο δεν εξετάζονται.

Ο Δήμαρχος Κορινθίων

Βασίλειος Νανόπουλος